en da en da da da ro da da da sv da da en sv da en en fr da da da da da da en da da da en da fr da da en
Christensen, Martha - Nordic Women's Literature
Martha Christensen blev født i København, arbejdede som fritidspædagog frem til 1986. Hun debuterede med digte og noveller i Vild Hvede 1949-1951. Vær god ved Remond (R), 1962, er første bog af en række der henter sit emne fra forsorgsarbejdet, som både vises som systemets ødelæggelse af de svage og som den enkeltes ofte forgæves forsøg på at hjælpe. Temaet følges op i Manden som ville ingen ondt, 1989. I Som de vil ha’ dig (R), 1974, og Vores egen Irene (R), 1976, som tolker 1970’ernes kvindetematik, bruger de stærke de svage som projektionsspejl for egen angst. Gruppen stiver sig af på outsideren.
Med Dansen med Regitze (R), 1987, filmatiseret i 1989, nåede det store og populære forfatterskab sit største publikum i skildringen af en heltinde fra arbejderklassen, der bevarer sin integritet og forener styrke med omsorg. Når mor kommer hjem (R), 1995, om tre børns aleneliv under moderens fængsling er filmatiseret 1997 (premiere1998). Posthumt er udgivet et novelleudvalg: En lille helt og andre historier.
Torben Brostrøm og Mette Winge (red): Danske digtere i det 20. århundrede, bd. 5, 1982
Stig Dalager og Anne-Marie Mai: Danske kvindelige forfattere, bd. 2, 1982
Birger Reker Holm: Martha Christensen 1926-1995, 1995
Bruno Rasmussen: Mennesker imellem: eksempler fra Martha Christensens forfatterskab, 1997
Litteratur om/af forfatteren i bibliotek.dk
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.